ai4bharat/Pralekha huggingface dataset:
তথ্যওসম্প্রচারমন্ত্রক
৫০তম ভারতীয় আন্তর্জাতিক চলচ্চিত্র উৎসবে অস্কার পুরস্কার জয়ী চলচ্চিত্র প্রদর্শিত হবে
নয়াদিল্লি, ২৯ অক্টোবর, ২০১৯
৫০তম ভারতীয় আন্তর্জাতিক চলচ্চিত্র উৎসবে এ বছর একটি বিশেষ বিভাগ থাকছে। এই বিভাগে অ্যাকাডেমি পুরস্কার বা অস্কার জয়ী শ্রেষ্ঠ চলচ্চিত্র প্রদর্শিত হবে। এই বিভাগটির নাম দেওয়া হয়েছে ‘অস্কার রেট্রোস্পেক্টিভ’। যে ছবিগুলি এই বিভাগে প্রদর্শিত হবে সেগুলি হল – মাইকেল কার্টিজ পরিচালিত ‘ক্যাসাব্ল্যাঙ্কা’, ভিক্টর ফ্লেমিং পরিচালিত ‘গন উই দ্য উইন্ড’, উইলিয়াম ওয়াইলার পরিচালিত ‘বেন হুর অ্যান্ড দ্য বেস্ট ইয়ার্স অফ আওয়ার লাইভ্স’, জোসেফ এল ম্যানকিউইজ পরিচালিত ‘অল অ্যাবাউট ইভ’, ডেভিড লিন পরিচালিত ‘লরেন্স অফ অ্যারাবিয়া’, রবার্ট ওয়াইজ পরিচালিত ‘দ্য সাউন্ড অফ মিউজিক’, ফ্রান্সিস ফোর্ড কোপোলা পরিচালিত ‘দ্য গডফাদার’, জোনাথন ডেমি পরিচালিত ‘দ্য সায়লেন্স অফ দ্য ল্যাম্বস’ এবং রবার্ট জেমেকিস পরিচালিত ‘ফরেস্ট গাম্প’। এই ছবিগুলি শুধু শ্রেষ্ঠ চলচ্চিত্র পুরস্কারই জেতেনি, একইসঙ্গে অস্কারের বিভিন্ন বিভাগে মনোনীতও হয়েছিল এবং একাধিক পুরস্কারও অর্জন করেছিল। চিরকালীন জনপ্রিয় এই হলিউড ছবিগুলি ৫০তম ভারতীয় আন্তর্জাতিক উৎসবে বড় পর্দায় দেখানো হবে। এই উৎসবে দেশের বিভিন্ন প্রান্ত থেকে চলচ্চিত্র প্রেমীরা হাজির হন। তাই, চলচ্চিত্র উৎসবে এ ধরনের ছবির প্রদর্শনী এক অন্য মাত্রা যোগাবে।
CG/SS/DM
(Visitor Counter : 57
শিল্পওবাণিজ্যমন্ত্রক
অক্টোবর মাসে ভারতে পাইকারি মূল্য সূচক
নয়াদিল্লি, ১৬ নভেম্বর, ২০২০
কেন্দ্রীয় শিল্প প্রসার ও অভ্যন্তরীণ বাণিজ্য দপ্তরের মুখ্য অর্থনৈতিক উপদেষ্টার কার্যালয়ের পক্ষ থেকে দেশে অক্টোবর মাসের প্রাথমিক এবং আগস্ট মাসের চূড়ান্ত পাইকারি মূল্য সূচক এই প্রেস বিবৃতিতে প্রকাশ করা হচ্ছে। পাইকারি মূল্য সূচকের প্রাথমিক ফলাফল প্রতি মাসের ১৪ তারিখ অথবা পরবর্তী কাজের দিন প্রকাশ করা হয়। দেশের সুনির্দিষ্ট কিছু উৎপাদন ইউনিট এবং প্রাতিষ্ঠানিক সূত্র থেকে পাওয়া তথ্য একত্রিত করে মূল্য সূচক প্রকাশ করা হয়ে থাকে। তবে, ১০ সপ্তাহ পর চূড়ান্ত মূল্য সূচক প্রকাশ করা হয়।
সদ্য সমাপ্ত অক্টোবর মাসে মাসিক মূল্য সূচকের ওপর ভিত্তি করে মুদ্রাস্ফীতির হার দাঁড়িয়েছে ১.৪৮ শতাংশ । আলোচ্য মাসে প্রাথমিক দ্রব্যসামগ্রীর পাইকারি মূল্য সূচক গত সেপ্টেম্বর মাসের ১৫০.৩  থেকে ১.৪০ শতাংশ বেড়ে অক্টোবর মাসে হয়েছে ১৫২.৪ । খাদ্য বহির্ভূত সামগ্রী, খাদ্যসামগ্রী ও খনিজ পদার্থের দাম বৃদ্ধি পাওয়ায় অক্টোবর মাসে পাইকারি মূল্য সূচক বেড়েছে। তবে, অশোধিত পেট্রোলিয়াম ও প্রাকৃতিক গ্যাসের মূল্য অপরিবর্তিত রয়েছে।
জ্বালানি ও শক্তিক্ষেত্রে পাইকারি মূল্য সূচক গত সেপ্টেম্বর মাসের ৯১.০  থেকে ০.১১ শতাংশ বেড়ে অক্টোবর মাসে হয়েছে ৯১.১ । খনিজ তেলের মূল্য হ্রাস পাওয়ায় অক্টোবর মাসে মূল্য সূচক বেড়েছে। তবে, কয়লার মূল্য অপরিবর্তিত রয়েছে।
প্রাথমিক খাদ্যসামগ্রীর মধ্যে বিভিন্ন ধরনের খাবারের সূচক গত সেপ্টেম্বর মাসের ১৫৭.৬ থেকে ৬.৯২ শতাংশ বেড়ে ১৫৯.৩ হয়েছে। ২০১১-১২-কে ১০০ হিসেবে ভিত্তি করে আগস্ট মাসে পাইকারি মূল্যের চূড়ান্ত সূচক ও মুদ্রাস্ফীতির হার দাঁড়িয়েছে যথাক্রমে ১২২.০ এবং ০.৪১ শতাংশ।
তথ্যওসম্প্রচারমন্ত্রক
ইতিবাচক, প্রকৃত তথ্য ভিত্তিক সংবাদের পুনরুদ্ভাবন করে তা প্রচার করা সরকারি সংবাদ মাধ্যমের কাজ বলে মন্তব্য করলেন বিশ্বভারতী বিশ্ববিদ্যালয়ের সাংবাদিকতা বিভাগের প্রধান
সরকারি সংবাদ মাধ্যম প্রকৃত তথ্য প্রচার করে আতঙ্ক দূর করে বলে মনে করেন সরকারি সংবাদ মাধ্যমের বিশেষজ্ঞ
বেসরকারি সংবাদ মাধ্যম সরকারের কাছ থেকে তথ্য সংগ্রহ করে, ঘটনাস্থলে গিয়ে সংশ্লিষ্ট ব্যক্তির সাক্ষাৎকার নিয়ে তা সংবাদমাধ্যমে প্রচার করে বলে মন্তব্য করলেন বাঙলা দৈনিকের প্রবীণ সাংবাদিক
কলকাতা, ২১ আগস্ট, ২০২০
দেশে করোনা অতিমারীর পরিপ্রেক্ষিতে সংবাদমাধ্যমের সংবাদ পরিবেশনে বেশ কিছু পরিবর্তন এসেছে। প্রেস ইনফরমেশন ব্যুরো কলকাতা এবং ফিল্ড আউটরিচ ব্যুরো চুঁচুঁড়ার উদ্যোগে আজ একটি ওয়েবিনারের আয়োজন করা হয়। এই ওয়েবিনারে ‘কোভিড-১৯ অতিমারীর সময়ে সরকারি ও বেসরকারি সংবাদ মাধ্যমের খবর পরিবেশনা’ শীর্ষক আলোচনায় সরকারি এবং বেসরকারি সংবাদ মাধ্যমের প্রতিনিধিরা যোগ দেন। এই অনুষ্ঠানে দুজন শিক্ষাবিদ-ও অংশ নেন।
বিশ্বভারতী বিশ্ববিদ্যালয়ের সেন্টার ফর জার্নালিজম অ্যান্ড মাস কমিউনিকেশনের প্রধান, অধ্যাপক  বিপ্লব লোহ চৌধুরী বলেন, সাংবাদিকতা এইসময়ে আরও বেশি করে নাগরিক-কেন্দ্রিক হওয়া প্রয়োজন, যার মাধ্যমে প্রকৃত, ইতিবাচক এবং সঠিক খবর পরিবেশন করা যায়౼যেই কাজটি বস্তুত সরকারি সংবাদ-মাধ্যমগুলি বর্তমানে করছে। সুরেন্দ্রনাথ কলেজ ফর গার্লসের অ্যাসোসিয়েট প্রফেসার ডঃ উমা শঙ্কর পান্ডে পরিসংখ্যান দিয়ে বলেন, কোভিড অতিমারী ছড়িয়ে পরার সঙ্গে সঙ্গে বৈদ্যুতিন সংবাদ মাধ্যমের দর্শকের সংখ্যাও বৃদ্ধি পাচ্ছে, কারণ বেশীর ভাগ মানুষই এখন বাড়িতে বন্দী। কোভিড অতিমারীর পরিপ্রেক্ষিতে তাঁরা বেশী করে কোভিড সংক্রান্ত সংবাদের প্রতি আকর্ষিত হচ্ছেন।
দূরদর্শনের সংবাদ প্রতিনিধি শ্রী স্নেহাশীষ সূর বলেন, সরকারি সংবাদ মাধ্যম প্রকৃত এবং বাস্তব সংবাদ পরিবেশন করে। জনসাধারণের মনে যাতে ভয়ের সঞ্চার না হয় তার জন্য স্বাস্থ্য সংক্রান্ত নিয়মনীতি ও মূল্যবোধ মেনে সংবাদ পরিবেশন করা হয়। শ্রী সূর সংবাদ সম্প্রচার এবং জনপ্রিয় টিভি সিরিয়ালগুলির বিজ্ঞাপনের নিরিখে টিআরপি রেট নিয়ে-ও বিস্তারিতভাবে আলোচনা করেন।
আকাশবাণী কলকাতার সংবাদ বিভাগের প্রাক্তন প্রধান শ্রী দিব্যেন্দু দাস এই অনুষ্ঠানে সংবাদ পরিবেশনের সময় দলগত উদ্যোগে আকাশবাণী কিভাবে সেই কাজটি করেছিল, বহু অন্তরায় থাকা সত্ত্বেও তা নিয়ে আলোচনা করেন। এই প্রসঙ্গে তিনি মানুষের কাছে অতিমারীর বিষয়ে অতিরঞ্জিত তথ্য না পৌঁছানোর জন্য আকাশবাণী কলকাতার উদ্যোগের বিষয়টি বিশেষভাবে উল্লেখ করেন।
উত্তরবঙ্গ সংবাদের বিশেষ সংবাদদাতা, প্রবীণ সাংবাদিক শ্রী পুলকেশ ঘোষ এই অনুষ্ঠানে বলেন, সরকারের থেকে তথ্য সংগ্রহ করে বেসরকারি সংবাদ মাধ্যমের প্রতিনিধি ঘটনাস্থলে গিয়ে সংশ্লিষ্ট ব্যক্তি বা ব্যক্তিদের সঙ্গে কথাবার্তা বলে তবেই সংবাদ পরিবেশন করেন। সত্যযুগ পত্রিকার প্রতিনিধি শ্রী শৈবাল বিশ্বাস বেসরকারি সংবাদ মাধ্যমের সাংবাদিকদের খবর পরিবেশনের সময় তথ্যে কোন ঘাটতি যেন না থাকে সে বিষয়ে নজর দিতে পরামর্শ দেন। এই অনুষ্ঠানটি সঞ্চালনা করেন প্রেস ইনফরমেশন ব্যুরোর মিডিয়া অ্যান্ড কমিউনিকেশন অফিসার শ্রীমতী শ্রীজাতা সাহা সাহু এবং ফিল্ড আউটরিচ ব্যুরো, চুঁচুড়ার ফিল্ড পাবলিসিটি অফিসার শ্রী সন্দীপন দাশগুপ্ত।
SSS/CB/NS
(Visitor Counter : 15
প্রধানমন্ত্রীরদপ্তর
সংসদের নতুন ভবন আমাদের সকলকে গর্বিত এবং আশার সঞ্চার করবে : প্রধানমন্ত্রী
নতুন দিল্লি, ২৮শে মে, ২০২৩
প্রধানমন্ত্রী শ্রী নরেন্দ্র মোদী বলেছেন, সংসদের নতুন ভবন আমাদের সকলকে গর্বিত এবং আশার সঞ্চার করবে। শ্রী মোদী নতুন সংসদ ভবনটি আজ জাতির উদ্দেশে উৎসর্গ করেছেন। এই উপলক্ষ্যে প্রধানমন্ত্রী ট্যুইটের মাধ্যমে জানান:
“আজকের দিনটি প্রত্যেক দেশবাসীর জন্য চিরস্মরণীয় হয়ে থাকবে। সংসদের নতুন ভবন আমাদের সকলকে গর্বিত এবং আশার সঞ্চার করবে। এই সুন্দর বিশাল ভবনটি প্রত্যেকের ক্ষমতায়ন, দেশের সমৃদ্ধি এবং শক্তি অর্জনে নতুন গতির সঞ্চার করবে বলে আমার বিশ্বাস রয়েছে।”
(CG/CB/SFS
রেলমন্ত্রক
নিমাচ-রতলম রেল লাইন ডবল করার প্রস্তাব মন্ত্রিসভায় অনুমোদিত
নয়াদিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে নিমাচ-রতলম রেল লাইন ডবল করার প্রস্তাব অনুমোদিত হয়েছে। এই খাতে খরচ ধরা হয়েছে, ১ হাজার ৯৯৫ কোটি ৮৮ লক্ষ টাকা। সমগ্র প্রকল্প শেষ করার কাজে খরচ হবে ১ হাজার ১৮৪ কোটি ৬৭ লক্ষ টাকা। নিমাচ-রতলম রুটে ডবল লাইনের মোট দৈর্ঘ্য দাঁড়াবে ১৩২.৯২ কিলোমিটার। এই কাজ চার বছরে শেষ হবে।
রক্ষণা-বেক্ষণের জন্য লাইন ব্লক করা সহ নিমাচ-রতলম শাখার মোট সদ্ব্যবহার ১৪৫.৬ শতাংশ পর্যন্ত। ডবল লাইন করার ফলে এই শাখাটিতে রেল চলাচল আরও বাড়বে। এর ফলে, খনি থেকে কয়লা ও সিমেন্ট পরিবহণ আরও সহজ হবে। একইভাবে, ট্রেন পরিষেবা বৃদ্ধি পাবে এবং নতুন নতুন সংস্থা কারাখানা স্থাপনে উৎসাহিত হবে। উল্লেখ করা যেতে পারে, নিমচা-চিত্তরগড় এলাকায় সিমেন্ট উৎপাদনে ব্যবহৃত বিপুল পরিমাণে চুনাপাথরের ভান্ডার রয়েছে।
নিমচা-রতলম শাখায় ডবল লাইন চালু হলে এই শাখার রেল পরিবহণ ক্ষমতা আরও বাড়বে। স্বাভাবিকভাবেই শাখায় যাত্রী ও পণ্যবাহী ট্রেন চলাচল বৃদ্ধি পাবে। সিমেন্ট উৎপাদন কারাখানাগুলির নিকটবর্তী হওয়ার ফলে এই শাখায় প্রথম বছরে অতিরিক্ত ৫.৬৭ মিলিয়ন টন পণ্য পরিবহণ করা যাবে এবং একাদশতম বছরে পরিবহণের পরিমাণ বেড়ে দাঁড়াবে বার্ষিক ৯.৪৫ মিলিয়ন টন। যোগাযোগ ব্যবস্থায় উন্নতির পাশাপাশি, এই অঞ্চলের আর্থ-সামাজিক উন্নয়নেই প্রস্তাবিত ডবল লাইন বড় ভূমিকা নেবে। সেই সঙ্গে, ঊঁচাগড় কেল্লা সহ একাধিক ঐতিহাসিক নিদর্শন থাকার ফলে পর্যটন ক্ষেত্রের বিকাশ ঘটবে।
CG/BD/SB
(Visitor Counter : 116
প্রতিরক্ষামন্ত্রক
ভারতের সঙ্গে ১০০ মিলিয়ন মার্কিন ডলার মূল্যে ঋণ চুক্তির আওতায় নির্মিত ১২টি উচ্চ গতির নজরদারি বোট ভিয়েতনামকে হস্তান্তর করেছেন প্রতিরক্ষা মন্ত্রী শ্রী রাজনাথ সিং
নয়াদিল্লি, ০৯ জুন, ২০২২
প্রতিরক্ষা মন্ত্রী শ্রী রাজনাথ সিং আজ হাইফং – এর হং হা শিপইয়ার্ড সফরের সময় ভিয়েতনামকে ১২টি উচ্চ গতিসম্পন্ন নজরদারি বোট হস্তান্তর করেছেন। এই বোটগুলি ভারতের সঙ্গে ভিয়তনামের ১০০ মিলিয়ন মার্কিন ডলার মূল্যের প্রতিরক্ষা ঋণ চুক্তির আওতায় নির্মিত হয়েছে। প্রাথমিকভাবে ৫টি বোট ভারতের এল অ্যান্ড টি শিপইয়ার্ডে তৈরি হয়েছে। অন্য ৭টি বোট হং হা শিপইয়ার্ডে তৈরি হয়েছে। এই বোট হস্তান্তর অনুষ্ঠানে ভারত ও ভিয়েতনামের সামরিক ও অসামরিক ক্ষেত্রের উচ্চ পদস্থ আধিকারিকরা উপস্থিত ছিলেন।
অনুষ্ঠানের ভাষণে প্রতিরক্ষা মন্ত্রী জানান, এই প্রকল্পটি প্রধানমন্ত্রী নরেন্দ্র মোদীর দৃষ্টিভঙ্গী অনুসারে ‘মেক ইন ইন্ডিয়া, মেক ফর দ্য ওয়ার্ল্ড’ – এর একটি উজ্জ্বল উদাহরণ। কোভিড-১৯ মহামারীর কারণে নানা সমস্যা থাকা সত্ত্বেও এই প্রকল্পের সমস্ত কাজ সফলভাবে শেষ করা গেছে। তিনি আস্থা প্রকাশ করেন যে, এর ফলে আগামী দিনে এই প্রকল্প ভারত ও ভিয়েতনামের মধ্যে আরও একাধিক সহযোগিতামূলক প্রতিরক্ষা প্রকল্পের অগ্রদূত হবে।
শ্রী রাজনাথ সিং এই বর্ধিত সহযোগিতার মাধ্যমে ভারতের প্রতিরক্ষা শিল্পের পরিবর্তনের অঙ্গ হওয়ার জন্য ভিয়েতনামকে আহ্বান জানান। তিনি বলেন, ভারতের প্রতিরক্ষা শিল্প প্রধানমন্ত্রীর ‘আত্মনির্ভর ভারত’-এর দৃষ্টিভঙ্গীর আওতায় সংশ্লিষ্ট ক্ষেত্রে উল্লেখযোগ্য দক্ষতা বৃদ্ধি করেছে। ভারতকে একটি প্রতিরক্ষা উৎপাদন কেন্দ্র হিসাবে গড়ে তোলার জন্য উদ্যোগ নেওয়া হয়েছে। এতে শুধু দেশের চাহিদাই পূরণ হবে না, আন্তর্জাতিক স্তরেও প্রয়োজনীয়তা পূরণ করবে।
উল্লেখ্য, প্রতিরক্ষা মন্ত্রী তিন দিনের ভিয়েতনাম সফরে রয়েছেন। গতকাল সফরের প্রথম দিনে শ্রী সিং ভিয়েতনামের প্রতিরক্ষা মন্ত্রী জেনারেল ফান ভ্যান গিয়াং – এর সঙ্গে দ্বিপাক্ষিক আলোচনা করেন। উভয় দেশের মধ্যে একটি সমঝোতাপত্র স্বাক্ষরিত হয়। প্রতিরক্ষা মন্ত্রী সেদেশের রাষ্ট্রপতি ও প্রধানমন্ত্রীর সঙ্গেও সাক্ষাৎ করেছেন।
CG/SS/SB
(Visitor Counter : 136
মানবসম্পদবিকাশমন্ত্রক
৯টি দেশের শিক্ষা মন্ত্রীদের আলোচনা সভায় ভারতের শিক্ষা প্রতিমন্ত্রীর ভাষণ
নতুন দিল্লি, ০৭ এপ্রিল, ২০২১
শিক্ষা প্রতিমন্ত্রী শ্রী সঞ্জয় ধোতরে ৯টি দেশের শিক্ষা মন্ত্রীদের আলোচনা সভায় বক্তব্য রেখেছেন। চারটি সুস্থায়ী উন্নয়নের লক্ষ্যে অগ্রগতি ক্ষেত্রে গতি আনতে ডিজিটাল শিক্ষার প্রসার বিষয়ে গত ৬ এপ্রিল এই আলোচনা সভার আয়োজন করা হয়। এই সভায় বাংলাদেশের শিক্ষা মন্ত্রী শ্রীমতী দীপু মণি, রাষ্ট্রসঙ্ঘের উপ মহাসচিব শ্রীমতী আমিনা মহম্মদ, রাষ্ট্রসঙ্ঘ, ইউনিসেফ এবং ইউনেস্কোর আধিকারিকরা যোগ দেন। ভারত ছাড়াও যে দেশগুলি এই সভায় যোগ দিয়েছিল সেগুলি হলো - বাংলাদেশ, ব্রাজিল, চীন, মিশর, ইন্দোনেশিয়া, মেক্সিকো, নাইজেরিয়া এবং পাকিস্তান।
অনুষ্ঠানে শ্রী ধোতরে জানান, কোভিড-১৯ মহামারি সারা বিশ্বে শিক্ষা ক্ষেত্রে ব্যাঘাত সৃষ্টি করেছে। ভারতের মত দেশে যেখানে বিপুল সংখ্যক শিক্ষার্থী রয়েছেন সেখানে এই পরিস্থিতিতে পড়াশুনা চালিয়ে যাওয়া সত্যিই একটি সমস্যা সৃষ্টি করেছিল। এই প্রসঙ্গে শ্রী ধোতরে বলেন, ভারত সরকার এই পরিস্থিতির মোকাবিলায় ডিজিটাল, টেলিভিশন এবং রেডিও-র মত বিভিন্ন মাধ্যমে সকলের জন্য সঠিক শিক্ষা প্রদান সুনিশ্চিত করেছে। এমনকি দেশের শিশু শিক্ষার্থীদের যাতে কোনোভাবেই শিক্ষা বর্ষ নষ্ট না হয় তাও নিশ্চিত করা হয়েছে। তিনি আরও জানান, শিক্ষা মন্ত্রক এই মহামারি পরিস্থিতিতে ২০ লক্ষেরও বেশি শিক্ষার্থীর জন্য ইঞ্জিনিয়ারিং এবং মেডিকেল পাঠক্রমে ভর্তি ক্ষেত্রে সফলভাবে পরীক্ষা পরিচালনা করেছে।
ভারতের শিক্ষা প্রতিমন্ত্রী বলেন, প্রধানমন্ত্রী শ্রী নরেন্দ্র মোদীর দৃষ্টিভঙ্গী অনুসরণ করে দেশের শিক্ষা ক্ষেত্রে ডিজিটাল ব্যবস্থাপনা আনা হয়েছে। এক দেশ এক ডিজিটাল প্ল্যাটফর্ম - ‘দীক্ষা’, এক দেশ এক চ্যানেল ভিত্তিক অনুষ্ঠান – ‘স্বয়মপ্রভা’র মতো অনুষ্ঠানের ব্যবস্থা করেছে। অনলাইনের সাহায্যে বিশেষভাবে সক্ষম শিশুদের পড়াশুনার ব্যবস্থা করা হয়েছে বলেও তিনি জানান। শ্রী ধোতরে বলেন, আত্মনির্ভর ভারত গঠনের স্বপ্ন পূরণে সরকার ‘পিএম-ইবিদ্যা’এর মত বহুপাক্ষিক শিক্ষা ব্যবস্থা চালু করেছে। এর সাহায্যে প্রায় আড়াই কোটি বিদ্যালয় শিক্ষার্থী উপকৃত হয়েছেন বলেও তিনি উল্লেখ করেন।
শ্রী ধোতরে বলেন, এই মহামারি প্রমাণ করে দিয়েছে যে আগামী দিনে ডিজিটাল শিক্ষার কতটা গুরুত্ব রয়েছে। ডিজিটাল ব্যবস্থাপনার সাহায্যে সাশ্রয়ী মূল্যে বহুপাক্ষিক শিক্ষা সুনিশ্চিত করা সম্ভবপর। তবে, এর জন্য ডিজিটাল পরিকাঠামো, উন্নয়নশীল ব্যবস্থাপনা এবং ডিজিটাল দক্ষতা জোরদার করা প্রয়োজন। পাশাপাশি শিক্ষক প্রশিক্ষণ, তথ্য সুরক্ষা ক্ষেত্রে জোর দেওয়া দরকার বলে তিনি উল্লেখ করেন। শ্রী ধোতরে ডিজিটাল শিক্ষার জন্য একটি দক্ষ ইকো ব্যবস্থাপনা তৈরি করার লক্ষ্যে সম্মিলিত প্রয়াসের আহ্বান জানান। এদিনের সভায় শিক্ষকদের সাহায্য, দক্ষতা ক্ষেত্রে বিনিয়োগ এবং ডিজিটাল অভিযানে সীমাবদ্ধতার বিষয় নিয়ে আলোচনা চালানো হয়।
CG/SS/SKD/
(Visitor Counter : 187
ভূ-বিজ্ঞানমন্ত্রক
উত্তর আন্দামান সমুদ্র ও পূর্ব-মধ্য বঙ্গোপসাগর সংলগ্ন অঞ্চলের ওপর নিম্নচাপ
নয়াদিল্লি, ০৯ অক্টোবর, ২০২০
ভারতীয় আবহাওয়া দপ্তরের অন্তর্গত ঘূর্ণিঝড় পূর্বাভাস বিভাগ জানিয়েছে, ৯ই অক্টোবর সকালে উত্তর আন্দামান সমুদ্র এবং সংলগ্ন অঞ্চলের ওপর একটি নিম্নচাপ সৃষ্টি হয়েছে। এটি উত্তর আন্দামান সমুদ্র এবং পূর্ব-মধ্য বঙ্গোপসাগর সংলগ্ন অঞ্চলের ওপর বিস্তৃত রয়েছে। এটি ক্রমশ পশ্চিম-উত্তর পশ্চিম দিকে অগ্রসর হচ্ছে এবং আগামীকাল  মধ্য বঙ্গোপসাগরের ওপর গভীর নিম্নচাপে পরিণত হবে। এটি ক্রমশই পশ্চিম – উত্তর পশ্চিম দিকে এগিয়ে যাবে এবং আগামী ১২ই অক্টোবর সকালে উত্তর অন্ধ্রপ্রদেশ উপকূল অঞ্চলে গভীর নিম্নচাপ রূপে পার করবে। এর জেরে আন্দামান সমুদ্র ,দক্ষিণ ও মধ্য বঙ্গোপসাগরে ৯-১২ অক্টোবর পর্যন্ত আবহাওয়ার ক্রমশ পরিবর্তন ঘটবে। ১১ ও ১২ই অক্টোবর অন্ধ্রপ্রদেশ, ওডিশা, তেলেঙ্গানা, সমগ্র কর্ণাটক এবং মহারাষ্ট্র সংলগ্ন অঞ্চলে আবহাওয়ার পরিবর্তন লক্ষ্য করা যাবে। এর জেড়ে ৯ ও ১০ই অক্টোবর আন্দামান ও নিকোবর দ্বীপপুঞ্জে ভারী বৃষ্টির পূর্বাভাস দেওয়া হয়েছে। ওডিশা, অন্ধ্র উপকূল, তেলেঙ্গানা সহ সমগ্র কর্ণাটক ভারী জুড়ে বৃষ্টি হতে পারে। আন্দামান সমুদ্র সংলগ্ন আন্দামান দ্বীপপুঞ্জে ঘন্টায় ৪০-৫০ কিলোমিটার বেগে ঝোড়ো হাওয়া বইতে পারে। ৯ ও ১০ই অক্টোবর পূর্ব মধ্য বঙ্গোপসাগর সংলগ্ন অঞ্চল এবং আন্দামান সমুদ্র উত্তাল থাকবে। মৎস্যজীবীদের আগামী ১২ই অক্টোবর পর্যন্ত সমুদ্রে যেতে নিষেধ করা হয়েছে।
CG/SS/SB
(Visitor Counter : 143
আবাসনএবংশহরাঞ্চলেরদারিদ্র্যদূরীকরণমন্ত্রক
গুরুগ্রামের এইচইউডিএ সিটি সেন্টার থেকে সাইবার সিটি পর্যন্ত মেট্রো সংযোগ প্রকল্পে অনুমোদন কেন্দ্রীয় মন্ত্রিসভার
নতুন দিল্লি, ৭ ই জুন ২০২৩
গুরগাঁও-এর এইচইউডিএ সিটি থেকে সাইবার সিটি পর্যন্ত ২৮.৫০ কিলোমিটার পথে মেট্রো সংযোগ সম্প্রসারিত হচ্ছে । মোট ৫,৪৫২ কোটি টাকা বিনিয়োগে এই প্রকল্পটি সম্পূর্ণ হবে আগামী ৪ বছরের মধ্যে । এই মেট্রো রুটে থাকবে মোট ২৭ টি স্টেশন ।
আজ এই মর্মে একটি প্রস্তাব অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে । পুরো মেট্রো পথটি নির্মিত হবে মাটির ওপর দিয়ে । প্রকল্প রূপায়নের দায়িত্বে থাকবে হরিয়ানা মাস র্যাপিড ট্রান্সপোর্ট কর্পোরেশন লিমিটেড অর্থাৎ এইচএমআরটিসি ।
প্রসঙ্গত: উল্লেখ্য, এখনও পর্যন্ত ওল্ড গুরুগ্রামে কোনো মেট্রো সংযোগ স্থাপিত হয়নি । তবে, নতুন মেট্রো রুটটি চালু হলে ওল্ড গুরুগ্রামের সঙ্গে যুক্ত হবে নিউ গুরুগ্রাম । শুধু তাই নয়, এই মেট্রো রুটের মাধ্যমে সংযোগ ঘটবে ভারতীয় রেলওয়ের স্টেশনগুলিরও । প্রকল্পের পরবর্তী পর্যায়ে মেট্রো পথের সঙ্গে যুক্ত হবে ইন্দিরা গান্ধী আন্তর্জাতিক বিমানবন্দরও । ফলে সংশ্লিষ্ট অঞ্চলগুলির সার্বিক অর্থনীতিও আরও জোরদার হয়ে উঠবে বলে আশা করা হচ্ছে ।
CG/SKD/CS
(Visitor Counter : 35
প্রধানমন্ত্রীরদপ্তর
অরুণাচল প্রদেশের প্রতিষ্ঠা দিবসে প্রধানমন্ত্রীর শুভেচ্ছা
নতুন দিল্লি, ২০ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ অরুণাচল প্রদেশের জনগণকে তাঁদের রাজ্যের প্রতিষ্ঠা দিবসের শুভেচ্ছা জানিয়েছেন। এছাড়াও তিনি ওই রাজ্যের অত্যুতম মানুষকে তাঁদের সংস্কৃতি ও ঐতিহ্যের ভূয়শী প্রশংসা করেছেন।
আজ এক টুইট বার্তায় প্রধানমন্ত্রী জানিয়েছেন," অরুণাচল প্রদেশের জনগণকে তাঁদের রাজ্য দিবস উপলক্ষে শুভেচ্ছা। এই রাজ্যের মানুষ তাঁদের সংস্কৃতি, সাহসিকতা এবং ভারতের উন্নয়নে দৃঢ় প্রতিজ্ঞের জন্য পরিচিত। অরুণাচল প্রদেশের অগ্রগতি নতুন উচ্চতায় বিকশিত হোক।"
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ১৬ই মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮০ কোটি ৬০ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৩২ হাজার ৮১১।
দেশে বর্তমানে করোনায় আক্রান্তের হার মোট আক্রান্তের ০.০৮ শতাংশ।
কোভিড মুক্তের হার বর্তমানে ৯৮.৭২ শতাংশ।
গত ২৪ ঘণ্টায় সুস্থ হয়েছেন ৩ হাজার ৮৮৪ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৫০ হাজার ৫৫ জন।
সারা দেশে গত ২৪ ঘণ্টায় নতুন করে আক্রান্ত ২ হাজার ৮শো৭৬ জন।
দৈনিক সংক্রমণের হার ০.৩৮ শতাংশ।
সাপ্তাহিক সংক্রমণের হার ০.৪৪ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৫ লক্ষ।
গত ২৪ ঘণ্টায় ৭ লক্ষ ৫২ হাজার ৮১৮টি নমুনা পরীক্ষা হয়েছে।
CG/CB/
(Visitor Counter : 87
উপ-রাষ্ট্রপতিরসচিবালয়
দায়িত্বশীল সংবাদ পরিবেশনের আহ্বান জানালেন উপ-রাষ্ট্রপতি
সংবাদমাধ্যমে রঙচঙে খবরের মাধ্যমে চাঞ্চল্য সৃষ্টির ক্রমবর্ধমান প্রবণতায় উদ্বেগ প্রকাশ উপ-রাষ্ট্রপতির
সংবাদমাধ্যমের স্বাধীনতা গণতন্ত্রের অপরিহার্য শর্ত : উপ-রাষ্ট্রপতি
নেল্লোরে আকাশবাণীর এফএম স্টেশনের ১০ কিলোওয়াট ক্ষমতা সম্পন্ন ১০০ মিটার টাওয়ারের উদ্বোধন করলেন উপ-রাষ্ট্রপতি
নতুন দিল্লি, ২৭ এপ্রিল, ২০২২
উপ-রাষ্ট্রপতি শ্রী এম. ভেঙ্কাইয়া নাইডু নৈতিক সাংবাদিকতার মূল্যবোধ অনুসরণ করে সংবাদ পরিবেশনের ক্ষেত্রে সংবাদমাধ্যমকে আরও দায়িত্বশীল হওয়ার আহ্বান জানিয়েছেন।
খবরকে অতিরঞ্জিত ও রঙচঙে করে পরিবেশনের যে প্রবণতা দেখা যাচ্ছে, তাতে উদ্বেগ প্রকাশ করে উপ-রাষ্ট্রপতি বলেন, এটা সাধারণ মানুষকে ভুল খবর দেওয়ার সমান। মাঝে মাঝে এই ধরনের ভুল তথ্য আতঙ্ক ছড়ায়, সেজন্যই সত্যকে অনুসরণ করে চাঞ্চল্য সৃষ্টির প্রবণতা থেকে দূরে থাকা উচিত।
শ্রী নাইডু আজ নেল্লোরে আকাশবাণীর এফএম স্টেশনে ১০ কিলোওয়াট ক্ষমতা সম্পন্ন ১০০ মিটার টাওয়ারের উদ্বোধন করেন। আকাশবাণীর স্টুডিওতে পৌঁছেই শ্রী নাইডু আজ শ্রোতাদের উদ্দেশে একটি বিশেষ বার্তা দেন। সেটি সরাসরি সম্প্রচার করা হয়। উপ-রাষ্ট্রপতি নতুন এই এফএম টাওয়ারটি নেল্লোরের মানুষের উদ্দেশে উৎসর্গ করেন। তিনি যখন তথ্য ও সম্প্রচার মন্ত্রী ছিলেন, তখন এই কেন্দ্রটির ভিত্তিপ্রস্তর স্থাপন করা হয়েছিল। এখন সেটি এফএম কেন্দ্র হিসেবে কাজ করতে থাকায় আনন্দ প্রকাশ করেন উপ-রাষ্ট্রপতি।
পরে এক সমাবেশে উপ-রাষ্ট্রপতি বলেন, সংবাদমাধ্যমের স্বাধীনতা, গণতন্ত্রের অপরিহার্য শর্ত। সাধারণ মানুষকে বিভিন্ন বিষয়ে শিক্ষিত করতে এবং গণন্ত্রকে শক্তিশালী করতে সংবাদমাধ্যমের ভূমিকা অত্যন্ত গুরুত্বপূর্ণ। এই প্রসঙ্গে তিনি জাতীয় উন্নয়নে রেডিওর ভূমিকাও স্মরণ করিয়ে দেন।
ডিজিটাল যুগে সংবাদমাধ্যমের ব্যাপক প্রসারের উল্লেখ করে শ্রী নাইডু সংবাদমাধ্যমকে সমাজের বাস্তবতা তুলে ধরার এবং সাংবাদিকতার মূল নীতির সঙ্গে কখনো আপোস না করার পরামর্শ দেন। তিনি বলেন, সংবাদমাধ্যমের আত্মসমীক্ষা এবং স্বনিয়ন্ত্রণেরও প্রয়োজন রয়েছে। যেসব সংবাদমাধ্যম সৎ ও মূল্যবোধ ভিত্তিক সাংবাদিকতায় বিশ্বাসী তাদের উৎসাহিত করতে সাধারণ মানুষের প্রতি আহ্বান জানান তিনি।
টেলিভিশন বিতর্কের মান ক্রমশ নামতে থাকায় আক্ষেপ প্রকাশ করে উপ-রাষ্ট্রপতি গুরুত্বপূর্ণ জাতীয় বিষয়গুলিতে আরও অর্থপূর্ণ ও অভিজাত আলোচনার আহ্বান জানান। দেশের জনসংখ্যার ৬০ শতাংশই গ্রামীণ এলাকায় বসবাস করেন – এই কথা মনে করিয়ে দিয়ে তিনি সব সংবাদমাধ্যমকে গ্রামীণ ভারতের সমস্যাগুলির উপর আরও বেশি করে জোর দিতে বলেন।
সোশ্যাল মিডিয়ার বাড়বাড়ন্তের উল্লেখ করে ভুয়ো খবর নিয়ে তার উদ্বেগের কথা জানান উপ-রাষ্ট্রপতি। তিনি বলেন, যাচাই না করে কোনো তথ্য সোশ্যাল মিডিয়ায় অন্যদের পাঠানো উচিত নয়।
উপ-রাষ্ট্রপতি মানুষকে শিক্ষিত করার ক্ষেত্রে রেডিওর গুরুত্ব ও জনপ্রিয়তার উল্লেখ করেন। রেডিও কীভাবে বহু শিল্পীকে তুলে এনেছে এবং রেডিও থেকে সম্প্রচারিত বিভিন্ন তথ্য কীভাবে কৃষকদের উপকারে লাগে তার উল্লেখ করেন তিনি।
অনুষ্ঠানে অন্ধ্রপ্রদেশের কৃষি ও সমবায়, বিপণন এবং খাদ্য প্রক্রিয়াকরণ মন্ত্রী শ্রী কাকানি গোবর্ধন রেড্ডি, অন্ধ্রপ্রদেশের বিধায়ক শ্রী কোটামরেড্ডি শ্রীধর রেড্ডি, প্রসার ভারতীর মুখ্য কার্যনির্বাহী শ্রী শশী শেখর ভেম্পতি, আকাশবাণীর মহানির্দেশক শ্রী এন. ভেনুধর রেড্ডি সহ বহু বিশিষ্ট ব্যক্তি উপস্থিত ছিলেন।
CG/SD/SKD/
(Visitor Counter : 81
প্রধানমন্ত্রীরদপ্তর
ডঃ কেনেথ ডেভিড কাউন্ডার প্রয়াণে প্রধানমন্ত্রীর শোক প্রকাশ
নতুনদিল্লি, ১৭ই জুন, ২০২১
প্রধানমন্ত্রী শ্রী নরেন্দ্র মোদী জাম্বিয়ার প্রথম রাষ্ট্রপতি ডঃ কেনেথ ডেভিড কাউন্ডার প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ডঃ কেনেথ ডেভিড কাউন্ডার মৃত্যু সংবাদ পেয়ে আমি শোকাহত। তিনি ছিলেন সর্বজনশ্রদ্ধেয় নেতা এবং সমাজসেবী। তাঁর পরিবার পরিজন ও জাম্বিয়ার জনসাধারণকে আমি সমবেদনা জানাই।“
CG/CB/
(
প্রধানমন্ত্রীরদপ্তর
বিশিষ্ট তেলেগু অভিনেতা শ্রী কৈকালা সত্যনারায়ণার প্রয়াণে প্রধানমন্ত্রীর শোক জ্ঞাপন
নয়াদিল্লি, ২৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী বিশিষ্ট তেলেগু অভিনেতা শ্রী কৈকালা সত্যনারায়ণার প্রয়াণে গভীর শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন;
“বিশিষ্ট চলচ্চিত্র ব্যক্তিত্ব শ্রী কৈকালা সত্যনারায়ণা গারুর প্রয়াণে আমি শোকাহত। চলচ্চিত্রে বিভিন্ন চরিত্রে তাঁর নজরকাড়া অভিনয়ের জন্য সব প্রজন্মের দর্শকের কাছে তিনি জনপ্রিয় ছিলেন। তাঁর পরিবার পরিজন ও গুণমুগ্ধ ভক্তদের সমবেদনা জানাই। ওঁ শান্তি।”
PG/CB/NS
(
প্রধানমন্ত্রীরদপ্তর
তামিলনাড়ুর মুখ্যমন্ত্রীর সঙ্গে প্রধানমন্ত্রীর কথা
ঘূর্ণিঝড়ের ক্ষতিগ্রস্তদের জন্য এককালীন সাহায্য ঘোষণা
নতুনদিল্লী, ২৭শে নভেম্বর, ২০২০
প্রধানমন্ত্রী শ্রী নরেন্দ্র মোদী তামিলনাড়ুর মুখ্যমন্ত্রী থিরু এঢ়াপ্পডি কে পালানীস্বামীর সঙ্গে কথা বলেছেন এবং রাজ্যে ঘূর্ণিঝড় ও প্রবল বৃষ্টিপাতের ফলে উদ্ভুত পরিস্থিতি নিয়ে আলোচনা করেছেন। ত্রাণ ও উদ্ধারকাজে সাহায্য করার জন্য তামিলনাড়ুতে কেন্দ্রীয় দল পাঠানো হচ্ছে।
প্রধানমন্ত্রী মৃতদের পরিবারের প্রতি সমবেদনা জানিয়েছেন এবং আহতদের দ্রুত আরোগ্য কামনা করেছেন। তিনি বলেছেন, মৃতদের নিকট আত্মীয়কে এককালীন ২ লক্ষ টাকা ও আহতদের ৫০ হাজার টাকা পিএমএনআরএফ থেকে দেওয়া হবে।
অর্থমন্ত্রক
সিজিএসটি-এর দিল্লি ওয়েস্ট কমিশনারেট ৮৮১ কোটি ৭২ লক্ষ টাকা শুল্ক ফাঁকির দায়ে এক জনকে গ্রেফতার করেছে
নতুন দিল্লি, ০৩ জানুয়ারি, ২০২১
সেন্ট্রাল জিএসটি বা সিজিএসটি-র দিল্লি ওয়েস্ট কমিশনারেট পণ্য ও পরিষেবা কর বাবদ শুল্ক ফাঁকি দেওয়ার দায়ে একজনকে গ্রেফতার করেছে। কমিশনারেটের পক্ষ থেকে জানা গেছে কোনোরকম রেজিস্ট্রেশন বা শুল্ক মেটানো ছাড়াই একটি সংস্থা গোপনে গুটকা/পান মশলা/তামাকজাত সামগ্রীর উৎপাদন ও সরবরাহ করতো। উৎপাদন কেন্দ্রে অভিযান চালিয়ে জানা গেছে অবৈধভাবে গুটকা/পান মশলা/তামাকজাত সামগ্রী উৎপাদন চলছিল। এমনকি উৎপাদন কেন্দ্রে যন্ত্রপাতি, কাঁচামাল এবং উৎপাদিত পণ্য রাখার গুদামঘর পর্যন্ত ছিলো। অবৈধ এই কারখানাটিতে প্রায় ৬৫ জন শ্রমিক সেসময় কাজ করছিলেন। উৎপাদিত গুটকা বা অন্যান্য সামগ্রী দেশের বিভিন্ন রাজ্যে সরবরাহ করা হচ্ছিল। কমিশনারেটের এই অভিযানে বিপুল পরিমাণ গুটকা ও কাঁচামাল সহ চুন, সাদা খাট্টা, তামাক পাতা বাজেয়াপ্ত হয়েছে। এই সমস্ত সামগ্রীর বাজার মূল্য প্রায় ৪ কোটি ১৪ লক্ষ টাকা।
অভিযান চালানোর সময় প্রাপ্ত প্রামান্য তথ্য সংগ্রহ করে এবং সেখানে কর্মরতদের জবানবন্দী থেকে জানা গেছে এই অবৈধ কারখানাটিতে উৎপাদিত সামগ্রীর ক্ষেত্রে প্রাচ ৮৩১ কোটি ৭২ লক্ষ টাকার শুল্ক ফাঁকি দেওয়া হয়েছে। ঘটনার তদন্ত চলছে।
দিল্লি জনে পণ্য ও পরিষেবা কর ফাঁকি দেওয়া রুখতে ধারাবাহিকভাবে অভিযান চালানো হচ্ছে। এর ফল স্বরূপ চলতি অর্থবর্ষে ৪ হাজার ৩২৭ কোটি টাকা কর ফাঁকে দেওয়া হয়েছে বলে জানা গেছে। কর ফাঁকির এই ঘটনাগুলিতে ইতিমধ্যেই ১৫ জনকে গ্রেফতার করা হয়েছে।
প্রধানমন্ত্রীরদপ্তর
দেশ আজ স্বচ্ছতার নতুন গল্প লিখেছে : প্রধানমন্ত্রী
নতুন দিল্লি, ১৮ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, জনগণের অংশগ্রহণ দেশের উন্নয়নের একটি নতুন শক্তি জুগিয়েছে এবং স্বচ্ছ ভারত অভিযান হল এর একটি উদাহরণ।
শ্রী মোদী বলেছেন, শৌচালয় নির্মাণ হোক বা বর্জ্য নিষ্কাশন, ঐতিহ্য সংরক্ষণ বা পরিচ্ছন্নতার প্রতিযোগিতা, দেশ আজ স্বচ্ছতা ক্ষেত্রে নতুন গল্প লিখেছে।
এক ট্যুইটে প্রধানমন্ত্রী জানিয়েছেন;
“একটি দেশের উন্নয়নে জনগণের অংশগ্রহণ কীভাবে নতুন শক্তি জোগাতে পারে, স্বচ্ছ ভারত অভিযান তার প্রত্যক্ষ প্রমাণ। শৌচালয় নির্মাণ হোক বা বর্জ্য নিষ্কাশন, ঐতিহ্য সংরক্ষণ বা পরিচ্ছন্নতার প্রতিযোগিতা, দেশ আজ স্বচ্ছতা ক্ষেত্রে নতুন গল্প লিখেছে।”
CG/SS/SKD/
(
প্রধানমন্ত্রীরদপ্তর
হিমাচল প্রদেশের চাম্বায় বাস দুর্ঘটনায় প্রাণহানীর খবরে প্রধানমন্ত্রীর শোক জ্ঞাপন
নতুনদিল্লি, ১০ই মার্চ , ২০২১
প্রধানমন্ত্রী শ্রী নরেন্দ্র মোদী হিমাচল প্রদেশের চাম্বায় বাস দুর্ঘটনায় প্রাণহানীর খবরে শোক প্রকাশ করেছেন।
প্রধানমন্ত্রী বলেছেন, “হিমাচল প্রদেশের চাম্বায় বাস একটি বাস খাদে পড়ে যাওয়ার খবরে আমি অত্যন্ত মর্মাহত। এই দুর্ঘটনায় যারা প্রাণ হারিয়েছেন তাদের নিকট আত্মীয়দের সমবেদনা জানাচ্ছি। একইসঙ্গে দুর্ঘটনায় আহতদের দ্রুত আরোগ্য কামনা করছি।“
আদিবাসীবিষয়কমন্ত্রক
অরণ্যবাসীদের উচ্ছেদ করা
নয়াদিল্লি, ০৮ জুলাই, ২০১৯
তপশিলি উপজাতি ও অন্যান্য পরম্পরাগত অরণ্যবাসী  আইন, ২০০৬ – এর আওতায় সুপ্রিম কোর্ট গত ১৩ই ফেব্রুয়ারির একটি রায়ে কিছু দাবিদারের অরণ্যে থাকার অধিকারকে স্বীকৃতি দেয়নি। পরবর্তীকালে উপজাতি বিষয়ক মন্ত্রক সুপ্রিম কোর্টের এই নির্দেশ সংশোধনের একটি আবেদন দাখিল করে। সুপ্রিম কোর্ট এই আবেদন দাখিলের বিষয়টিকে স্বীকৃতি দিয়ে ২৮শে ফেব্রুয়ারি ২০১৯ তারিখে উপরোক্ত অরণ্যে বসবাসকারীদের উচ্ছেদের রায়ের ওপর স্থগিতাদেশ জারি করে। আজ লোকসভায় এক প্রশ্নের লিখিত জবাবে এই তথ্য জানিয়েছেন উপজাতি বিষয়ক মন্ত্রকের প্রতিমন্ত্রী শ্রীমতী রেণুকা সিং সারুতা।
CG/SC/SB
(Visitor Counter : 105
পেট্রোলিয়ামওপ্রাকৃতিকগ্যাসমন্ত্রক
দেশীয় পেট্রো পণ্যের চাহিদা
নয়াদিল্লি, ১৫ মার্চ, ২০২১
২০২০-২১ এর এপ্রিল-জানুয়ারি পর্যন্ত সময়ে ১৮২.২ মিলিয়ন মেট্রিক টন অপরিশোধিত তেল পরিশোধন করা হয়েছে, যা মোট অপরিশোধিত তেলের  ৭৩ শতাংশ। কোভিড-১৯ মহামারীর দরুণ চাহিদা হ্রাস পাওয়ায় ভারতে তৈল শোধনাগারগুলির সর্বোচ্চ পরিশোধন ক্ষমতাও সীমিত করা হয়। কেন্দ্রীয় সরকার আমদানি-নির্ভরশীলতা কমিয়ে এবং দেশেই তেল ও গ্যাসের উৎপাদন পরিমাণ বাড়াতে একাধিক পদক্ষেপ নিয়েছে। এই পদক্ষেপগুলির মধ্যে রয়েছে – উৎপাদন বন্টন চুক্তির আওতায় উৎপাদন ক্ষমতা বাড়ানোর নিয়ম-নীতির সরলীকরণ; ছোট মাপের উত্তোলন খনি অনুসন্ধান ; হাইড্রোকার্বন অনুসন্ধান ও লাইসেন্স নীতি; কয়লা খনিতে সঞ্চিত মিথেন গ্যাসের দ্রুত বিপণন; জাতীয় স্তরে তথ্য ভান্ডার গঠন প্রভৃতি। লোকসভায় আজ এক লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
শ্রী প্রধান আরও জানান, সরকার ২০১৯ সালের ফেব্রুয়ারি মাসে দেশে তেল ও গ্যাসের উৎপাদন বাড়িয়ে আমদানি-নির্ভরশীলতা কমানোর জন্য তেল ও প্রাকৃতিক গ্যাসের অনুসন্ধান তথা লাইসেন্স প্রদান নীতিতে প্রয়োজনীয় সংস্কার করেছে। সরকারের এই নীতিগত সংস্কারের ফলে দেশে পেট্রোপণ্যের উৎপাদন বাড়বে বলে মনে করা হচ্ছে। একইভাবে, উৎপাদন বন্টন চুক্তির ফলে সরকারের রাজস্ব বৃদ্ধি পাবে। এমনকি, জাতীয় তেল সংস্থাগুলি সুনির্দিষ্ট উত্তোলন কেন্দ্রগুলিতে উৎপাদনের পরিমাণ বাড়াতে অন্যান্য সংস্থার সঙ্গে সহযোগিতা গড়ে তুলতে পারবে।